1. DAN: ponedeljek, 18. 12. 2017

Ob 10. uri smo prispeli v CŠOD Dom Peca. Po prihodu so sledili sprejem učencev, namestitev po sobah ter predstavitev doma in hišnega reda.

Po slastnem kosilu smo se odpravili na smučišče v Avstriji, kjer smo učence razdelili v skupine glede na njihovo smučarsko predznanje.

Po večerji smo podrobno spoznali še pravila obnašanja na smučišču (smučarska pravila FIS). Tako je prvi dan minil predvsem v znamenju vznemirjenja in pričakovanj.